เรื่องร้องเรียน: แล้วมีอีกเรื่องครับเรื่องกรณีที่เจ้าหน้าที่ของศูนย์นำข้อมูลที่มีผู้ร้องเรียนแล้วส่งต่อให้กับบุคคลที่ 3 ที่ 4 ซึ่งเป็นการเผยแผ่ข้อมูลผมถือว่าเป็นกรณีที่ฝ่าฝืนข้อบังคับระเบียบของราชการอย่างแน่นอนการนำข้อมูลออกสู่ภายนอกสู่สาธารณะโดยไม่รับความยินยอมผมร้องไปยังไม่มีการรายงานผลการดำเนินการให้ทราบฝากติดตามด้วยครับ
การดำเนินการของเจ้าหน้าที่: จากการตรวจสอบเรื่องดังกล่าวแล้ว ขอชี้แจงรายละเอียด ดังนี้ 1. ข้อมูลการร้องเรียนในระบบดังกล่าว ได้มีการนำไปติดต่อประสานงานกับบุคลากร เพื่อจะดำเนินการแก้ไขข้อร้องเรียนดังกล่าว ทำให้ข้อมูลนั้นถึงอาสาสมัครผ่านในศูนย์กีฬา ซึ่งมีส่วนเกี่ยวข้องในการดูแลและให้บริการ เพื่อช่วยในการดำเนินการแก้ไขดังกล่าว 2. ในระบบร้องเรียนนั้นได้มีการปกปิดรายชื่อ และข้อมูลส่วนบุคคล ซึ่งทำให้เจ้าหน้าที่นั้นไม่ทราบว่าใครเป็นผู้ร้องเรียน เพื่อเป็นการป้องกันข้อมูลให้เกิดความปลอดภัยแก่ผู้ร้องเรียน
ความเห็นของผู้แจ้ง: การร้องเรียนไปยังเจ้าหน้าที่ได้รับการแก้ไขปัญหาอย่างรวดเร็วและตรงตามที่แจ้งไป  แต่กรณีของการเปิดเผยข้อมูลข้อร้องเรียนให้บุคคลสาธารณะทั่วไปเห็น ถ้าปกปิดชื่อของผู้แจ้งเรื่องร้องเรียนผมว่ามันก็โอเค แต่ถ้าเปิดเผยไปซะทั้งหมดผมว่ามันไม่ปลอดภัยกับผู้แจ้ง
พื้นที่: แขวงบางมด เขตทุ่งครุ กรุงเทพมหานคร